《学书》
明代·陶安

皇坟帝典古熙熙，道德光扬事业垂。温洛神龟呈大法，鲁堂科斗载遗辞。

危微精一亲传统，揖让征诛各有时。万世国家俱鉴此，存心必治不存危。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。